
Da li se šest dana ševvala posti od prvog dana Bajrama?


* 
* 
* 
* 
* 
* 
* 

 

Da li se šest dana ševvala posti od prvog dana Bajrama?
=======================================================

 

Lijepo je postiti šest dana u mjesecu ševvalu. Bolje je uzastopno, ali može i odvojeno. Zabranjeno je postiti prvi dan mjeseca ševvala, tj. prvi dan Bajrama. Omer, radijallahu anhu, govorio je: “Poslanik, ﷺ, zabranio je da se poste dva dana u godini: prvi dan Ramazanskog bajrama, dan jela i pića nakon ramazanskog posta, i prvi dan Kurban-bajrama, kada se jede kurbansko meso.” (Buharija i Muslim.)  

Ebu Seid Hudri, radijallahu anhu, izjavio je: “Poslanik, ﷺ, zabranio je da se posti za dan Ramazanskog bajrama i Kurban-bajram.” (Buharija i Muslim.) N  

a osnovu ovih, ali i drugih hadisa, islamski učenjaci jednoglasno su rekli da je zabranjeno postiti spomenuta dva dana. (Vidjeti: *Šerhul-meani*, 2/247, *Et-Temhid*, 13/26-27, *El-Insaf*, 3/351, *Aridatul-ahvezi*, 3/301, *Bidajetul-mudžtehid*, 5/216, *El-Mugni*, 4/424, *El-Medžmu*, 6/483, *El-Minhadž*, 8/14, i *Umdetul-kari*, 6/291.)  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


